Studiu: Averea medie a unui român este de 5.200 de dolari. Cum a fost calculată suma.
Averea financiară medie a unui român este de 5.200 de dolari. Românii și-au crescut averea, în medie, cu 7%, în ultimii 20 de ani. Investițiile în imobiliare au diminuat averea financiară a românilor.
5.200 de dolari. Aceasta este averea medie a românului, potrivit unui studiu realizat de firma de consultanță Boston Consulting Group. Deși am avut creștere economică în ultimele două decenii, averea personală a românilor nu a crescut la fel de rapid ca în alte state.În calculul averii nu intră casele, mașinile sau alte bunuri materiale. Este o sumă, dintre banii disponibili din conturi și investiți în acțiuni la bursă, obligațiuni, pensii private sau asigurări.Ovidiu este din Suceava, are 21 de ani și deja a strâns o avere de 14.000 de euro. Aproape triplu față de averea medie a unui român. Lucrează în publicitate, iar, în paralel, are o afacere de organizare de evenimente."Abia spre sfârșitul anului 2020 veniturile au început să crească. Anul 2020 a fost pentru mine un prilej. Am început să învăț și foarte multe alte lucruri noi, cum ar fi să investesc în acțiuni și criptomonede. Cheltuielile mele în general nu sunt foarte mari", a spus Ovidiu.